Pielikums

Ādažu novada domes 2018.gada 7.maija rīkojumam Nr.ĀND- “Par konkursa „Sakopta vide Ādažu novadā 2018” nolikuma apstiprināšanu”

**Konkursa “Sakopta vide Ādažu novadā 2018”**

**NOLIKUMS**

Nolikumā lietoti šādi termini:

**Īpašums** - personu īpašumā vai valdījumā esošs nekustamais īpašums – zeme, uz tās esošas ēkas, dekoratīvie stādījumi un labiekārtojuma elementi.

**Tradīcijas** – noteiktā cilvēku grupā izveidojies uzskatu un rīcības kopums.

**Pasākumi** - vairāku cilvēku organizēti veikts (parasti - sabiedriski nozīmīgs) darbību kopums kāda mērķa sasniegšanai.

**I. Konkursa mērķis un uzdevumi**

1. Konkursa “Sakopta vide Ādažu novadā 2018” (turpmāk – Konkurss) mērķis ir veicināt Ādažu novada teritorijas sakopšanu, apzaļumošanu un vizuālā tēla pilnveidošanu.
2. Konkursa uzdevumi ir:
   1. noskaidrot sakoptākos īpašumus novadā
   2. radīt interesi un motivāciju iedzīvotājiem sakopt īpašumus (turpmāk - Īpašums);
   3. motivēt iedzīvotājus būt atbildīgiem par Īpašuma sakārtošanu.

**II. Konkursa rīkotājs**

1. Konkursa rīkotājs ir Ādažu novada dome (turpmāk – Dome), tās Attīstības un investīciju daļas personā.
2. Konkursa balvu fondam tiek izmantoti Domes budžeta līdzekļi.
3. Dome Konkursa balvu fondam var piesaistīt ziedotāju līdzekļus.

**III.** **Konkursa izsludināšanas termiņi un dalības noteikumi**

1. Konkursam var pieteikt Īpašumus līdz 2018.gada 16.jūlijam, iesniedzot rakstisku pieteikumu Klientu apkalpošanas centrā, Gaujas ielā 33A, Ādaži, Ādažu novads, LV-2164, vai elektroniski [dome@adazi.lv](mailto:dome@adazi.lv). Pieteikumā jānorāda:
   1. Īpašuma adrese, īpašnieka vārds, uzvārds un tālrunis, kā arī nominācija, kurā Īpašums tiek pieteikts;
   2. Informācija par pretendentu:
      1. fiziskai personai - vārds, uzvārds, adrese, tālrunis;
      2. juridiskai personai - nosaukums, reģistrācijas numurs, adrese, pārstāvja (kontaktpersonas) vārds, uzvārds, tālrunis, e-pasta adrese.
2. Konkurss notiek **no 2018.gada 16.jūlija līdz 31.augustam**.
3. Konkursam var pieteikt Īpašumus Ādažu novada administratīvajā teritorijā, iesniedzot pieteikumu (Pielikums Nr.1.) šādās nominācijās:
   1. “Sakoptākais individuālais īpašums vai viensēta”;
   2. “Sakoptākais daudzdzīvokļu māju īpašums vai cita koplietošanas teritorija”;
   3. “Sakoptākā biznesa vide”.
4. Domes iestādes var pieteikt pašvaldības Īpašumus.
5. Konkursa vērtēšanas komisija, iepriekš saskaņojot ar īpašniekiem, var izvēlēties brīvi pieejamos biznesa vides īpašumus (piemēram, kafejnīcas, veikalus, viesu namus, utt.) un veikt to apsekošanu.
6. Paziņojums par Konkursu tiek publicēts Domes informatīvajā izdevumā “Ādažu Vēstis” un Domes mājaslapā [www.adazi.lv](http://www.adazi.lv), bet Konkursa nolikums (turpmāk – Nolikums) – tikai mājaslapā [www.adazi.lv](http://www.adazi.lv).

**IV. Vērtēšana**

1. Lai izvērtētu pieteiktos Īpašumus, Domes izpilddirektors izveido neatkarīgu Konkursa rezultātu izvērtēšanas komisiju vismaz 5 locekļu sastāvā (turpmāk - Komisija), kas no 30.jūlija līdz 17.augustam veic Īpašumu apskati dabā, iepriekš par to informējot īpašniekus.
2. Komisija ir tiesīga filmēt un fotografēt Īpašumus, kā arī izmantot šos materiālus Konkursa noslēguma pasākumā un publicēt Domes elektroniskos un poligrāfiskos izdevumos.
3. Komisija novērtē katru Īpašumu un piešķir nominācijas saskaņā ar šādiem vērtēšanas kritērijiem:
   1. “Sakoptākais individuālais īpašums vai viensēta”:

|  |  |  |
| --- | --- | --- |
| Nr. | Kritēriji | Maksimālais  punktu skaits |
| 1. | Pirmais iespaids, vizuālā informācija par īpašuma adresi | 3 |
| 2. | Piebraucamā ceļa, ielas malas un pieguļošās teritorijas sakoptība | 2 |
| 3. | Dekoratīvie stādījumi, to sakoptība | 2 |
| 4. | Dārza plānojums (zāliena, celiņu un laukumu plānojums, atpūtas un saimniecības zonas plānojums un sakoptība), mājas fasādes noformējums | 2 |
| 5. | Savdabīgi akcentējoši elementi dārza, vai piemājas teritorijā, “rozīnīte” | 1 |
|  | **Kopā** | **10** |

* 1. “Sakoptākais daudzdzīvokļu māju īpašums vai cita koplietošanas teritorija”:

|  |  |  |
| --- | --- | --- |
| Nr. | Kritēriji | Maksimālais punktu skaits |
| 1. | Pirmais iespaids, informācija par adresi | 3 |
| 2. | Piebraucamā ceļa, ielas malas un pieguļošās teritorijas sakoptība | 2 |
| 3. | Dekoratīvie stādījumi, to sakoptība | 2 |
| 4. | Teritorijas plānojums (ieejas mājā, automašīnu novietošanas iespējas, koplietošanas teritoriju – zālienu, celiņu un laukumu plānojums, sakoptība, ēkas un tās fasādes noformējums, t.sk., lodžijas, balkoni, ārdurvis | 2 |
| 5. | Īpašas tradīcijas, kopēji pasākumi, “rozīnīte” | 1 |
|  | **Kopā** | **10** |

* 1. “Sakoptākā biznesa vide – iestādes, ražošanas un mazumtirdzniecības uzņēmumi”:

|  |  |  |
| --- | --- | --- |
| Nr. | Kritēriji | Maksimālais punktu skaits |
| 1. | Pirmais iespaids (t.sk., piebraucamā ceļa un pieguļošās teritorijas sakoptība), informācija par adresi | 3 |
| 2. | Teritorijas plānojums (gājēju un transporta kustības organizācija, noformējums, sakoptība, saimniecības zona, tās organizēšana), ēkas fasādes noformējums, ieejas. | 2 |
| 3. | Dekoratīvie stādījumi, to sakoptība | 2 |
| 4. | Vides pieejamības un velo infrastruktūras risinājumi | 2 |
| 5. | Īpašuma atpazīstamība, “rozīnīte” | 1 |
|  | **Kopā** | **10** |

1. Katrs Komisijas loceklis aizpilda un paraksta pretendentu vērtēšanas tabulu (2.pielikums), norādot katras nominācijas grupas atbilstību Nolikuma prasībām.
2. Komisijas vērtējumu apkopo vienā tabulā (3.pielikums), summējot individuālos vērtējumus un iegūstot katra Īpašuma novērtējuma kopējo punktu skaitu. Ja vairākiem Īpašumiem ir vienāds kopējais punktu skaits, tad Komisija ņem vērā Komisijas locekļu vairākuma vērtējumu. Ja vērtējumi sadalās vienādi, izšķirošais ir Komisijas priekšsēdētāja vērtējums.
3. Vērtējumu sniedz visi Komisijas locekļi, izņemot, kuru lēmums var ietekmēt viņu radinieku vai darījumu partneru personiskās vai mantiskās attiecības. Šie Komisijas locekļi to norāda Komisijas pirmajā sanāksmē un nepiedalās attiecīgā Īpašuma vērtēšanā.
4. Komisijas lēmumu apstiprina Domes Attīstības komiteja.
5. Informāciju par Konkursa rezultātiem publicē līdz 25.septembrim Domes informatīvajā izdevumā „Ādažu Vēstis” un mājaslapa [www.adazi.lv](http://www.adazi.lv) sadaļā “Pašvaldība”/”Konkursi”/ “Atbalsta konkurss “Sakopta vide””.
6. Domes organizētā svinīgā pasākumā 2018.gada novembrī Konkursa uzvarētājiem pasniedz balvas katrā nominācijas grupā. Ar dāvanu kartes balvām katrā nominācijā apbalvo pirmo trīs vietu ieguvējus:
   1. 1. vieta - EUR 150;
   2. 2. vieta - EUR 100;
   3. 3. vieta - EUR 50.
7. Komisijai ir tiesības nepiešķirt godalgotas vietas, bet piešķirt veicināšanas balvas, nepārsniedzot Konkursam paredzēto balvu vērtības kopējo summu.